নতুন রায়পুর
নয়া রায়পুর ভারতের ছত্তীসগঢ় রাজ্যের নতুন রাজধানী শহর। এটি একটি পরিকল্পিত শহর। ২০০০ সালে ছত্তিসগড় রাজ্যের মর্যাদা লাভ করলে এই নতুন রাজধানী শহরটি নির্মাণের পরিকল্পনা হাতে নেওয়া হয়। এটি বর্তমান রাজধানী রায়পুর থেকে ১৭ কি.মি. দূরে অবস্থিত। স্বামী বিবেকানন্দ বিমানবন্দর এই দুই শহরকে আলাদা করে রেখেছে। শহরটির আয়তন পরিকল্পনা করা হয়েছে ৮০০০ হেক্টর। চন্ডীগড়, ভূবনেশ্বর, জামশেদপুর, নাবী মুম্বই ও গান্ধীনগরের পর নয়া রায়পুর ভারতের ৬ষ্ঠ পরিকল্পিত রাজ্য স্তরের রাজধানী।
সাধনা ঔষধালয়
সাধনা ঔষধালয় ভারত উপমহাদেশের বিখ্যাত আয়ুব্বের্দ ঔষধ প্রস্তুতকারক প্রতিষ্ঠান। সাধনা ঔষধালয় বাংলাদেশের রাজধানী ঢাকার গেন্ডারিয়ার দীননাথ সেন রোডে অবস্থিত। এটি প্রতিষ্ঠা করেছিলেন যোগেশচন্দ্র ঘোষ। বিপুল সাফল্যের কারনে এক সময় চীন ও উত্তর আমেরিকায় সাধনা ঔষধালয়ের শাখা বা এজেন্সী ছিল।
সাধনা ঔষধালয়ের প্রধান কার্যালয় ঢাকার গেন্ডারিয়ায় প্রায় দুই একর জমির উপর প্রতিষ্ঠিত। এখন সাধনা ঔষধালয় কেবল বাংলাদেশ ও ভারত এ রয়েছে। বাংলাদেশে এর ৬৮টি বিক্রয়কেন্দ্র রয়েছে। একসময় প্রায় ৪৫০ প্রকারের ঔষধ থাকলেও বর্তমানে ১২০ প্রকারের ঔষধ প্রস্তুত করা হয়।